Kalanse

King biologia, ing kalanse (skeleton o skeletal system) yapin ing 
sistemang biological a babye supporta kareng mabibye.  (Basi kaniti, malyari la 
muring mika skeleton deng balangkas a e mabye antimo reng 
gantries o :en:building malyari la muring mika skeleton).

Keraklan, pipitnan do reng kalanse kareng atlung grupu – makalwal  (ing 
exoskeleton), makalub (ing endoskeleton), ampong makabasi king likidu 
(metung a hydrostatic skeleton).

Mas ditak ing agyu rang dalan a bayat deng mangaragul a kalanse a makalwal kesa 
karetang makalub, anya makalub (internal) la reng skeletal system da reng dakal 
kareng mangaragul a animal, alimbawa deng vertebrate.  Ing alimbawa da reng 
exoskeleton ila pin deng kareng arthropod, shellfish, at mapilan a 
insektu: metung yang masyas a anting talukab a tatakap kareng laman lub. 

Pareu lang maki exoskeleton deng phylum arthropoda ampong 
mollusca.  Uling saskup la reng exoskeleton neng daragul ya ing 
organismu, myayaliwa la paralan deng phylum a maki exoskeleton ba yang lutasan 
iti.  Atin lang calcareous (maki calcium) a exoskeleton deng keraklan kareng 
mollusc (kamaganak da reng susû ampong parus-parus), at kabang daragul la reti, 
lalapad ya ing karelang kapsa (shell) a e manaliwa alcus o tabas (shape).  
Samantala, maglupi la (milalako ya ing exoskeleton da) reng arthropod ba lang 
dagul deti, metung a prosesung awsan dang molting (o ecdysis).  Neng 
panaun ning pamaglupi, anti rong lalasawan deng arthropod deng sadya rang 
exoskeleton, at magpatubung lang bayung kayalili, a sisyas kapamilatan da reng 
myayaliwang paralan (antimo ing calcification o sclerotinization).    

Ing internal skeletal system bibilugan de reng mangasyas a parti king kilub ning 
katawan, a pagalon ning muscular system o sistema da reng kalamnan.  Nung 
magi lang gawa king mineral o magi lang ossified, anti 
kareng tau at aliwang animal, awsan dong butul|.  Metung yang 
karagdagang elementu ning skeletal system ing :en:cartilage, a magdala at 
manalale king skeleton.  Ing cartilage, a metung pang dake da reng skeletal 
system, yang babye alkus (shape) king balugbug ampo king arung.  Ating 
organismung maki skeleton a lubusang gawa king cartilage, a laganas a gawa king 
cartilage at ala yang bitasang butul a calcified (bibilugan ning calcium), 
alimbawa reng pating.  Deng ligament ing mangituglung kareng butul ampo 
reng aliwang mangasyas a parti kapamilatanda reng ligament, at king sistema 
da reng kalamnan (muscular system) kapamilatan da reng tendon; pareu dong 
awsan lilitid deti.      

Anti la mong lobung mitmung danum deng hydrostatic skeleton.  Atilu reti 
king kilub da reng cnidarian (coral, jellyfish, atlwp.), ampo kareng 
annelid (linta), at aliwang animal.  Makakimut la reng animal a reti 
potang yurung do reng karelang kalamnan (muscle) a makapadurut king suput-
suputan (pouch) a mitmung danum; uli na niti, mikakaprisyun (pressure) kilub 
ning suput-suputan, a yang panibatan ning pamangimut. Gagamitan do reng animal 
antimo reng bulati king gabun (earthworm) ba yang alilan alkus (shape) ing 
karelang katawan kabang susulung la, manibat king makaba at payat angga king 
makuyad at pungguk (stumpy).    

Lon la murin deti

Human skeleton

Category:Musculoskeletal system